laion/Wikipedia-Exotic huggingface dataset:
პან გი მუნი

პან გი მუნი (ჰანგული 반기문 ჰანჯა 潘基文 დ. 13 ივნისი, 1944, ჩხუნჯუ, სამხრეთი კორეა) — სამხრეთ კორეის საგარეო საქმეთა მინისტრი 2004-2006 წლებში. 2006 წლის 13 ოქტომბერს აირჩიეს გაეროს გენერალურ მდივნად და თანამდებობაზე შეცვალა კოფი ანანი 2007 წლის 1 იანვარს. 2011 წლის ივნისში იგი მეორე ვადით აირჩიეს მდივნად. მეორე ვადა 2012 წლის 1 იანვარს დაიწყო და დასრულდა 2016 წლის 31 დეკემბერს. მისი მემკვიდრე გახდა პორტუგალიელი პოლიტიკოსი ანტონიუ გუტერეში. 1970 წელს პან გი მუნმა სეულის ეროვნულ უნივერსიტეტში მიიღო საერთაშორისო ურთიერთობებში ბაკალავრის ხარისხი. Secretary-General Ban Ki-moon Column archive ↑ გენერალურმა ასამბლეამ პან გი მუნი მეორე ვადით აირჩია. Tribuna.ge. ციტირების თარიღი: 2011-06-22.[მკვდარი ბმული] ვიკისაწყობში არის გვერდი თემაზე: პან გი მუნი
ანზორ სუხიაშვილი

ანზორ სუხიაშვილი (დ. 28 იანვარი, 1988, თბილისი) — ქართველი ფეხბურთელი, ბათუმის „დინამოს“ მარცხენა მცველი, ასევე შეუძლია ნახევარდაცვის მარცხენა ფლანგზე თამაში. პირველი ლიგა მეორე ადგილი (1): 2010/2011 პროფილი Transfermarkt-ზე (ინგლისური) პროფილი Soccerway-ზე (ინგლისური)
ოლშანის გუბე (კუნრატიცე)

ოლშანის გუბე (ჩეხ. Olšanský rybník) — გამდინარე გუბე პრაღაში, მდინარე კუნრატიცის მარცხენა შენაკადზე, კუნრატიცის დასახლების განაპირას, ტბა შებერაკის მახლობლად. გუბის ჩრდილოეთი და აღმოსავლეთი ნაპირები შებეროვის საზღვრებია. გუბის ფართობია 4,4 ჰა, მოცულობა დაახლოებით 69 000-76 000 მ³. გამოიყენება თევზსაშენად, უფრო ნაკლებად საცურაოდ. არის ნუდისტური პლაჟი. შეგიძლიათ იხილოთ მედიაფაილები თემაზე „ოლშანის გუბე (კუნრატიცე)“ ვიკისაწყობში.
არხანგელსკი

არხანგელსკი (რუს. Архангельск) — ქალაქი რუსეთის ფედერაციაში, არხანგელსკის ოლქის ადმინისტრაციული ცენტრი. მდებარეობს ჩრდილოეთ დვინის ორივე ნაპირსა და დელტის კუნძულებზე. დიდი საზღვაო და სამდინარო ნავსადგური და სარკინიგზო კვანძი. 2010 წლის მონაცემებით ქალაქის მოსახლეობა შეადგენს 355,7 ათ. ადამიანს. არხანგელსკი დაარსდა ივანე IV-ის ბრძანებით 1584 წელს უკაცრიელ, ჭაობიან ადგილზე. 1613 წლამდე ცნობილია როგორც ნოვოხოლმოგორი. არხანგელსკი ეწოდა მიქელ მთავარანგელოზის (Архангел) მონასტრის (XII ს.) მიხედვით. 1693 წელს პეტრე I-მა კუნძულ სოლომბალზე ააგო ნავსაშენი და დააარსა საადმირალო. 1708 წელს შეიქმნა არხანგელსკის გუბერნია. მეფის რუსეთის დროს არხანგელსკი და არხანგელსკის გუბერნია პოლიტიკურ დამნაშავეთა გადასახლების ადგილი იყო. არხანგელსკმა დიდი როლი შეასრულა არქტიკისა და ჩრდილოეთ საზღვაო გზის ათვისებაში. სამეცნიერო და კულტურული ცენტრია. არქიტექტურულ ნაგებობათაგან აღსანიშნავია ქარვასლა (1668-1684, არქიტექტორი დ. სტარცევი), ახალი დვინის ციხესიმაგრე და სხვა. ოფიციალური საიტი არხანგელსკის გუბერნია— ქალაქი და უეზდი[მკვდარი ბმული] ქალაქი არხანგელსკი Google Maps ქართული საბჭოთა ენციკლოპედია, ტ. 1, თბ., 1975. — გვ. 616. ↑ Результаты выборов мэра г. Архангельска ↑ 2.0 2.1 Населения города на момент последней переписи - 348 716 человек, включая подчиненные городу сельские поселения - 355 714 человек \\ Численность населения районов и городских населённых пунктов субъектов Российской Федерации დაარქივებული 2012-01-18 საიტზე Wayback Machine. , итоги переписи 2010 года
დავით სირაძე

დავით სირაძე (დ. 21 ოქტომბერი 1981, თბილისი) — ქართველი ფეხბურთელი. უკანასკნელად თამაშობდა კიშინიოვის „დაჩიაში“ თავდამსხმელად. გამოდიოდა საქართველოს ეროვნული ნაკრების რიგებში. ვიკისაწყობში არის გვერდი თემაზე: დავით სირაძე დავით სირაძე — ფიფას ჩანაწერი[დაარქივებული] სტატისტიკა National Football Teams-ზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური)
ხორხე სალინასი

ხორხე სალინასი (ესპ. Jorge Salinas; დ. 27 ივლისი 1968) — მექსიკური სერიალების, ფილმების და თეატრის მსახიობი. ხორხე სალინასი პირველად ეკრანზე გამოჩნდა 1983 წელს ფილმში „Viva El Chubaso“. მას შემდეგ რაც დაამთავრა „ტელევისას სამსახიობო ცენტრში“ სწავლა, გამოდის მისი პირველი ტელენოველა „Valeria da Maximiliano“. ამას მოჰყვა სხვა არაერთი ცნობილი ტელესერიალები, რომელმაც მსახიობს აღიარება მოუტანა. 2009 წელს ხორხე სალინასმა მონაწილეობა მიიღო სერიალში „შირისძიების საფასურში“, სადაც პარტნიორობას ადელა ნორიეგას, ედუარდო იანიეს და დიანა ბრაჩოს უწევს. 2011 წელს მან ითამაშა, ცნობილ მექსიკურ სერიალში „მარტოსული“, სადაც პარტნიორობას ანა ბრენდა კონტრერას, სუსანა გონსალეს და ხოსე რონს უწევდა. 2013 წელს ცნობილმა პროდიუსერმა სალვადორ მეხია ალეხანდრემ სათამაშოდ მიიწვია სერიალში „ცხოვრება მშვენიერია“, სადაც პარტნიორობას უწევს დანა გარსიას და პაბლო მონტეროს. ის ამჟამად მონაწილეობას იღებს ტელევისას უახლეს სერიალში „ჩემი გული შენია“, სადაც პარტნიორობას სილვია ნავაროს უწევს. ბიოგრაფია დაარქივებული 2014-08-23 საიტზე Wayback Machine. esmas.com-ზე ხორხე სალინასი კინოფილმების ინტერნეტ-მონაცემთა ბაზაში
არაბთა გაერთიანებული საამიროების დროშა

არაბთა გაერთიანებული საამიროების დროშა მიღებული იქნა 1971 წლის 2 დეკემბერს. დროშა გადაწყვეტილია პან-არაბულ ფერებში და მთლიანობაში გამოხატავს არაბი ხალხების ერთიანობას. სავაჭრო გემები ხშირად იყენებენ წითელ ქსოვილს ეროვნული დროშის ვიმპელით. პალესტინის დროშა იორდანიის დროშა მსოფლიოს ქვეყნების ეროვნული დროშები ფერების მიხედვით აზიის დროშები არაბთა გაერთიანებული საამიროები აზიის ქვეყნების დროშები და დედაქალაქები. დროშის პირველი აღმართვა 1971 წლის 2 დეკემბერს
ბოხოტნიცა

ბოხოტნიცა (პოლ. Bochotnica) — სოფელი სამხრეთ-აღმოსავლეთ პოლონეთში, მდებარეობს პულავის პოვიატსა და ლუბლინის სავოევოდოს შორის, კუროვთან ახლოს, მდინარე კუროვკაზე. კაზიმეჟ-დოლნის გმინის ადმინისტრაციული ცენტრი. 2010 წლის მოსახლეობის აღწერის მიხედვით სოფელში ცხოვრობდა 1500 ადამიანი. ბოხოტნიცა (პოლონური)
ნუსლე

ნუსლე (გერმ. Nusl) — უბანი პრაღაში, ნუსლეს მუნიციპალიტეტში, ქალაქის ცენტრიდან სამხრეთით. მის შემადგენლობაში შედის პანკრაცი. ეკუთვნის პრაღა 4-ის რაიონს. ნუსლეში არის 3 მეტროს სადგური (ვიშეჰრადი, პრაჟსკეჰო პოვსტანი, პანკრაცი) და ტრამვაის კვანძები (ნამნესტი ბრატრჟისინკუ, ოტაკაროვა). ასევე ნუსლეზე გადის პლზენის რკინიგზის მაგისტრალი. წმ. პანკრაცის ტაძარი ნამნესტი ბრატრჟისინკუ (ძმა ვაჟების მოედანი) გენერალ კუტლვაშრის მოედანი ოსტრჩილოვო ნამნესტი (ოსტრჩილის მოედანი) ნუსელსკა რადნიცე (ნუსლეს გამგეობა) ნუსლეს ლუდსახარში ნუსლეს ხიდი ნუსლეს ხეობა ნუსლეს პოლიკლინიკა ნუსლეს რძის ქარხანა კავჩი ჰორი პრაღის კონგრესცენტრი დივადლო ნა ფიდლოვაჩცე (თეატრი ფიდლოვაჩკაზე) დივადლო ბეზ ჰრანიც (თეატრი საზღვრების გარეშე) J. VÁVRA, Paměti obce Nuselsko-Pankrácké. Výroční zpráva c.k. reálky pražské. Praha 1887. B. NEPOVÍM – K. ŠKVOR: Nusle – Michle – Krč v minulosti a přítomnosti. Praha 1948. F. HOLEC, Hrady, zámky a tvrze v Čechách, na Moravě a ve Slezsku, díl VII., Praha a okolí. Praha 1988, s.54
True Love (Coldplay-ს სიმღერა)

„True Love“ — ბრიტანული ალტერნატიული როკ-ჯგუფ Coldplay-ს სიმღერა. იგი შეტანილია ჯგუფის მეექვსე სტუდიურ ალბომში Ghost Stories. სიმღერის თანაპროდიუსერები არიან პოლ ეპუორთი, დენიელ გრინი, და რიკ სიმფსონი. იგი გამოიცა ალბომის მეოთხე სინგლის სახით, 2014 წლის 14 აგვისტოს. სიმღერის მუსიკალური ვიდეოს რეჟისორია იუნას აკერლუნდი, რომელმაც გადაიღო "Magic"-ის ვიდეოც. ყველა სიმღერის ავტორი — გაი ბერიმენი, ჯონი ბაკლენდი, უილ ჩემპიონი, კრის მარტინი.. ↑ True Love is Coldplay's next single. Coldplay.com (4 August 2014). დაარქივებულია ორიგინალიდან — 8 აგვისტო 2014. ციტირების თარიღი: 6 August 2014. ↑ Coldplay. (4 August 2014) True Love next single from Ghost Stories. Facebook. ციტირების თარიღი: 6 August 2014.
ალმასის სასახლე

ალმასის სასახლე — ხუროთმოძღვრების ძეგლი თბილისში, სპარსეთის გენერალური კონსულის საცხოვრებელი სახლი. აშენდა XIX საუკუნეში აშენდა და მაშინდელი გუდოვიჩის ქუჩაზე (ამჟამად ჭონქაძის ქ. N11). თავდაპირველად შენობა თბილისში სამუშაოდ ჩამოსულ გერმანელ ინჟინერს ეკუთვნოდა, რომელმაც ის 1889-1894 წლებში საქართველოში ირანის კონსულს, მირზა რეზა ხანს მიჰყიდა. სასახლის ოფიციალური გახსნა 1892 წლის 16 ივლისს გაიმართა. საქართველოში საგანგებოდ ჩამოყვანილი ირანელი ოსტატების მიერ შესრულებული სამუშაოების შედეგად შენობამ აღმოსავლური სახე მიიღო და სადარბაზოს კარსა და შენობის ფასადზე ირანული წარწერები და სპარსული სიმბოლოები გამოისახა. დღეისთვის, სადარბაზოსა და შენობის ერთ ოთახში უვნებლადაა შემორჩენილი ჭერის უნიკალური მორთულობა, სადაც მოჭიქულ კერამიკაზე დახატული არც ერთი პეიზაჟი და თაიგული არ მეორდება. თბილისში ჭერის ამგვარი შემკულობა სხვაგან არსად გვხვდება. "ალმასის სასახლე" - სპარსეთის გენერალური კონსულის საცხოვრებელი სახლი ჟურნალი „ლიბერალი“
ნუკლეოსომა

ნუკლეოსომა — ქრომოსომის სტრუქტურული ნაწილი, რომელიც წარმოქმნილია დნმ-ის ძაფისა და H2А, H2B, H3 და H4 ჰისტონური ცილების ერთობლივი შეფუთვით. ნუკლეოტიდების თანმიმდევრობა, რომელიც შეერთებულია ჰისტონური ცილა H1-ით, ქმნის ნუკლეოფილამენტს (nucleofilament), ანუ ნუკლეოსომურ ძაფს. ჰისტონური ოქტამერის მიერ წარმოდგენილი ნუკლეოსომური ბირთვის გარშემო დნმ ახორციელებს 1,67 ბრუნს (147 ნ. წ.). ნუკლეოსომებს შორის მდებარე დნმ-ის უბანს ეწოდება ლინკერული დნმ და შეადგენს 10—100 ნ. წ.-ს. Жимулев И. Ф., Общая и молекулярная генетика, 1, Новосибирск: Издательство Новосибирского университета, 2002. 2000 ეგზ., ISBN 5761505096. Тейф В. Б. и соавт. (2011). Нуклеосомы в генной регуляции: теоретические подходы. Молек. Биол., том 45, № 6, с. 1-11. [1] დაარქივებული 2016-03-04 საიტზე Wayback Machine.
რეკომბინაცია (ბიოლოგია)

რეკომბინაცია — გენეტიკური მასალის გაცვლის პროცესი. ხორციელდება სხვადასხვა მოლეკულების გახლეჩვისა და შეერთების გზით. რეკომბინაცია ხდება დნმ-ში ორჯაჭვიანი გახლეჩვების რეპარაციისას, აგრეთვე ეუკარიოტებში, ბაქტერიებსა და არქეებში რეპლიკაციური ჩანგლის შეჩერების შემთხვევაში რეპლიკაციის გასაგრძელებლად. ვირუსებში რეკომბინაცია ხდება მათი გენომების რნმ-ის მოლეკულებს შორის. ეუკარიოტებში რეკომბინაცია, როგორც წესი, ხდება მეიოზის პროცესში, კროსინგოვერის დროს, კერძოდ კი, ცხოველებში სპერმატოზოიდებისა და კვერცხუჯრედების ფორმირებისას. რეკომბინაცია, დნმ-ის რეპლიკაციასთან, რნმ-ის ტრანსკრიფციასა და ცილების ტრანსლაციასთან ერთად განეკუთვნება ევოლუციის შედეგად ადრე წარმოქმნილი ფუნდამენტალური პროცესების რიცხვს. დეზოქსირიბონუკლეინის მჟავა კროსინგოვერი
ნუკლეაზები

ნუკლეაზები — ფერმენტების დიდი ჯგუფი, რომელიც აჰიდროლიზებს ფოსფოდიეთერულ ბმას ნუკლეინის მჟავების სუბერთეულებს შორის. მათი სპეციფიკურობიდან გამომდინარე განასხვავებენ ნუკლეაზების რამდენიმე ტიპს: ეგზონუკლეაზები და ენდონუკლეაზები, რიბონუკლეაზები და დეზოქსირიბონუკლეაზები, რესტრიქტაზები და კიდევ რამდენიმე სხვა. რესქტრიქტაზები მნიშვნელოვან როლს იკავებენ გამოყენებით მოლეკულურ ბიოლოგიაში. საკვების ნუკლეინის მჟავების მონელება (საჭმლის მომნელებელი ფერმენტები) უცხო ნუკლეინის მჟავების წაშლა (დაცვითი ფუნქცია) უჯრედებში ნუკლეინის მჟავების სინთეზისა და დაშლის რეგულაცია რესქტიქტაზა ენდონუკლეაზები ეგზონუკლეაზები ლექსიკონი დაარქივებული 2007-04-16 საიტზე Wayback Machine. რესტრიქციული ფერმენტების ცხრილები რესქტრიქტაზა EcoRI-ის მოქმედება
კავჩი ჰორი

კავჩი ჰორი (ჩეხ. Kavčí hory — ჭილყვავების გორები) — პრაღის ერთ-ერთი უბანი, პრაღა 4-ის რაიონის ნუსლეს მუნიციპალიტეტში, პანკრაცის განაპირას. გაშენდა ძირითადად 1950-იან წლებში. უმეტესად განაშენიანებულია კერძო სახლებით. 1960-იან წლებში აქ აშენდა ჩეხოსლოვაკიის ტელევიზია (ამჟამად ჩეხეთის ტელევიზია). Historie střediska Kavčí hory Historie výstavby televizního komplexu Výstavba nového office parku დაარქივებული 2008-02-13 საიტზე Wayback Machine.
ვლადიმერ კრამნიკი

ვლადიმერ კრამნიკი (რუს. Владимир Борисович Крамник; დ. 25 ივნისი, 1975) — რუსი მოჭადრაკე, მსოფლიოს ჩემპიონი, საერთაშორისო დიდოსტატი (1991 წლიდან). 1991 წელს 16-18 წლის ჭაბუკებს შორის მსოფლიო ჩემპიონი. 1992, 1994 და 1996 წლებში რუსეთის ნაკრების შემადგენლობაში საჭადრაკო ოლიმპიადებში გაიმარჯვა. 1993 წლიდან მსოფლიო ჩემპიონობის პრეტენდენტობაზე თამაშობდა. 2000 წელს დაამარცხა გარი კასპაროვი კლასიკური სტილის ჭადრაკის ჩემპიონატში და ჩემპიონის ტიტული მოიპოვა. 2006 წელს კი გახდა მსოფლიო ფილეს მსოფლიო ჩემპიონი ვესელინ ტოპალოვის დამარცხების შემდეგ. http://www.kramnik.com/ დაარქივებული 2011-01-30 საიტზე Wayback Machine. http://www.peoples.ru/sport/chees_player/kramnik/
აჯმანის საამირო

აჯმანი (არაბ. إمارة عجمانّ) — არაბთა გაერთიანებული საამიროების შემადგენლობაში შემავალი შვიდი საამიროდან ერთი-ერთი. მისი ფართობი შეადგენს დაახლოებით 260 კმ², ტერიტორიის მიხედვით აჯმანი ყველაზე პატარა საამიროა. მისი ადმინისტრაციული ცენტრია ქალაქი აჯმანი , რომელიც ჩრდილოეთით, სამხრეთით და აღმოსავლეთი ესაზღვრება საამირო შარჯას. აჯმანი მდებარეობს სპარსეთის ყურის გასწვრივ. მის შემაგნელობაში ასევე შედის მასფუტი. საამიროს მოსახლეობის თითქმის 95% ცხოვრობს ქალაქ აჯმანში, რომელიც დუბაი-შარჯა-აჯმანის ტერიტორის ნაწილია. 1980 წლისთვის მოსახლეობის რაოდენობა შეადგენდა 36 000 კაცს, თუმცა ბოლო წლების მანძილზე მოსახლეობამ საამიროში მკვეთრად იმატა. მოსახლეობის ზრდის მიზეზი მეზობელი საამიროებიდან დუბაიდან და შარჯადან, ასევე სხვადასხვა ქვეყნებიდან მოსახლეობის შემოდინებაა. აჯმანის საამიროს მართავს ჰუმაიდ ბინ რაშიდ ალ ნუაიმი ალ ნუაიმის საგვარეულოდან. ტახტის მემკვიდრე კი არის შეიხი ამარ ბინ ჰუმაიდ ალ ნუაიმი. ბოლო წლების მანძილზე აჯმანში სამშენებლო ბუმია, საამირო მასიურ განვითარებას განიცდის. აჯმანის მთავრობა (არაბული) აჯმანის მთავრობა (ინგლისური) ↑ აჯმანი (ქალაქი და საამირო) (აგს) დაარქივებული 2010-10-06 საიტზე Wayback Machine. . გამოაქვეყნა: Guide.theemiratesnetwork.com. წაკითხვის თარიღი: 13 ნოემბერი 2011. ↑ აჯმანი - სამშენებლო ივესტორთა ახალი სამიზნე დაარქივებული 2008-01-23 საიტზე Wayback Machine. . გამოაქვეყნა: Gulf News. თარიღი: 7 სექტემბერი 2006. წაკითხვის თარიღი: 13 ნოემბერი 2011.
დომაჟლიცე

დომაჟლიცე (ჩეხ. Domažlice) — ქალაქი ჩეხეთის რესპუბლიკაში, პლზენის მხარის დომაჟლიცის რაიონში, ზღვის დონიდან 428 მ, 11 ათ. მცხ. ქალაქში ჩამოედინება მდინარე ზუბრჟინა. დომაჟლიცე პირველად წერილობით წყაროებში X საუკუნეში იხსენიება. ქალაქის ისტორიული ცენტრი არქიტექტურულ ნაკრძალადაა მიჩნეული. ფურტ-ბეი-გოთვეიგი, ავსტრია ფურტ-იმ-ვალდი, გერმანია ლუდრე, საფრანგეთი ოფიციალური გვერდი ქალაქის საინფორმაციო ცენტრი ↑ 1.0 1.1 1.2 1.3 1.4 1.5 Czech location identification system — Czech Office of Surveying and Cadastre. <a href="https://wikidata.org/wiki/Track:Q11379528"></a><a href="https://wikidata.org/wiki/Track:Q24023889"></a> ↑ V Domažlicích odvolali starostu, do křesla se dostal Stanislav Antoš — 2023. ↑ Register of territorial identification, addresses and real estates <a href="https://wikidata.org/wiki/Track:Q12049125"></a>
აჯმანი (მრავალმნიშვნელოვანი)

აჯმანი შეიძლება გამოხატავდეს: აჯმანი — არაბთა გაერთიანებული საამიროების შემადგენელი ერთ-ერთი საამირო. აჯმანი — აჯმანის საამიროს ადმინისტრაციული ცენტრი. აჯმანი — ბედუინების ტომი ჩრდილო აღმოსავლურ არაბეთში. აჯმანი — სასახლე შკოფია-ლოკაში, სლოვენიაში. აჯმანი — აჯმანში მდებარე გაერთიანებული საამიროების საფეხბურთო კლუბი.
რამირო I (არაგონი)

რამირო I (ესპ. Ramiro I de Aragón; დ. 1008 — გ. 8 მაისი 1063) — არაგონის მეფე 1035 წლიდან. სანჩო III დიდის და მისი საყვარლის, სანჩა აიბარის უფროსი, მაგრამ არაკანონიერი ვაჟი. მამის სიცოცხლეში რამირო I არაგონის საგრაფოს მართავდა. 1035 წელს მამის გარდაცვალების და მის ვაჟებს შორის ქონების განაწილების შემდეგ, რამირო არჩეული იქნა არაგონის მეფედ. ემირ ტუდელთან ხელშეკრულების დადების შემდეგ, ის ცდილობდა ნავარიის ტახტის ხელში ჩაგდებას, მაგრამ 1043 წელს ტაფალიაში დამარცხდა. 1044 წელს რამირომ დაამარცხა თავისი ღვიძლი ძმა და ხელში ჩაიგდო სობრარბე და რიბაგორსი, მას შემდეგ, რაც საზღვრის ამ უბანზე მუსლიმების წინააღმდეგ ბრძოლას სათავეში ჩაუდგა. როგორც ამტკიცებენ 1054 წელს მან გაქცევა მოასწრო ატაპუერკთან მიმდინარე ბრძოლაში, რომელში მისმა ერთ-ერთმა ძმამ, გარსია III-მ მოკლა მისი მეორე ძმა, ფერდინანდ I. 1063 წლის დასაწყისში რამირო I-მა განახორციელა ლაშქრობა სარაგოსას წინააღმდეგ და ალყაში მოაქცია ციხესიმაგრეები გრაუსი და ბარბასტრო. სარაგოსას მმართველმა ალ მუკტადირმა, რომელიც ფერდინადს ხარკს უხდიდა, დახმარებისთვის თხოვნით მიმართა კასტილიის მეფეს და მასთან ერთად დაიცვა გრაუსი. ამის შემდეგ ფერდინანდი იძულებული გახდა ომი დაეწყო საკუთარი ძმის წინააღმდეგ, რომლის მსვლელობის დროს რამირო შემთხვევით ნასროლი ისრით გარდაიცვალა. რამირო I ორჯერ იყო დაქორწინებული და ამასთან ერთად მას საყვარელიც ჰყავდა. 1036 წლის 22 აგვისტოს რამირომ ბერნარ როჟე დე ფუას ქალიშვილზე, გილბერგა ფუაზე იქორწინა და მასთან 5 შვილი შეეძინა. ტერეზა (1037—?) — გილომ V ბერტრანის მეუღლე. სანჩო I (1042/1043 — 4 ივნისი 1094) — არაგონის მეფე 1063 წლიდან და ნავარის მეფე 1076 წლიდან. გარსია (გ. 17 ივლისი 1086) — ხაკის და პამპლონის ეპისკოპოსი ურაკა (გ. 1077/1078). სანჩა (გ. 5 აპრილი/16 აგვისტო 1097) — პონსის და ერმეგოლ III-ის მეუღლე. დაახლოებით 1054 წელს რამირო I დაქორიწნდა გილომ IV-ის ქალიშვილზე, აგნესა აკტივანელზე. ამ ქორწინებიდან მათ შვილე არ ეყოლათ. რამირო I საყვერლ მუნიასგან ჰყავდა ერთი ვაჟი, აიბარის სენიორი სანჩო რამირესი. Ballesteros y Beretta, Antonio. Historia de España y su Influencia en la Historia Universal. Barcelona: Salvat, 1920. Chaytor, H. J. A History of Aragon and Catalonia. London: Methuen, 1933. Lourie, Elena. "The Will of Alfonso I, 'El Batallador,' King of Aragon and Navarre: A Reassessment." Speculum, Vol. 50, No. 4. (Oct., 1975), pp 635–651. Nelson, Lynn. The Aragonese Acquisition of Sobrarbe and Ribagorza. Estudios en Homenaje a Don Claudio Sánchez Albornoz en sus 90 Años, 2:227-236 (1982). Ubieto Arteta, Antonio. "Estudios en torno a la división del Reino por Sancho el Mayor de Navarra", Príncipe de Viana, vol. 21, pp. 5–56, 163–236.
სან-მარკოს ბიბლიოთეკა

სან-მარკოს ბიბლიოთეკა — რენესანსის, ჩინკვეჩენტოს პერიოდის ხუროთმოძღვრების ძეგლი და ბიბლიოთეკა ვენეციაში. ააგო ფლორენციელმა არქიტერქტორმა ჯაკოპო სანსოვინომ (1486-1570). სანსოვინო მისდევს კოლოსეუმის პრინციპებს. პირველ სართულზე გამოყენებულია მძლავრი დორიული ორდერი, მეორე სართულზე კი იონიური. მასზე დაფუძნებულია ატიკი, რომელსაც აგვირგვინებს ბალუსტრადა ზედ ჩამწკრივებული ქანდაკებებით. ორდერებს შორის არსებული თაღოვანი ღიობები ნაცვლად პილასტრებზე დამყარებისა, დაყრდნობილია იონიური სვეტების რიგზე. შეგიძლიათ იხილოთ მედიაფაილები თემაზე „სან-მარკოს ბიბლიოთეკა“ ვიკისაწყობში. ოფიციალური საიტი ↑ Anagrafe delle biblioteche italiane — 1990. <a href="https://wikidata.org/wiki/Track:Q19753501"></a> ↑ ISTAT 2020 survey on Italian libraries — 2022. <a href="https://wikidata.org/wiki/Track:Q124632053"></a> ↑ ISTAT 2021 survey on Italian libraries — 2023. <a href="https://wikidata.org/wiki/Track:Q124661051"></a> ↑ ISTAT 2022 survey on Italian libraries — 2024. <a href="https://wikidata.org/wiki/Track:Q124707187"></a> ↑ 5.0 5.1 ISTAT 2019 survey on Italian libraries — 2021. <a href="https://wikidata.org/wiki/Track:Q124518286"></a>
ბლედის ტბა

ბლედის ტბა (სლოვენ. Blejsko jezero; გერმ. Bleder See, Veldeser See) — ტბა სლოვენიაში. მდებარეობს იულიუსის ალპებში, ზღვის დონიდან 475 მ სიმაღლეზე, კურორტ ბლედის მახლობლად. ფართობი 1,45 კმ². მაქსიმალური სიღრმე 29.5 მ. გლაციალური და ტექტონიკური წარმოშობისაა. ტბის შუაგულში არის ამავე სახელწოდების პატარა კუნძული, სადაც გვხვდება რამდენიმე შენობა, მათ შორის ეკლესია. ტბის ფრიალო კლდეზე არის ბლედის ციხე-სიმაგრე. სხვადასხვა დროს ბლედის ტბაზე ჩატარდა დიდი საერთაშორისო შეჯიბრებები აკადემიურ ნიჩნოსნობაში. ტბაზე გაიმართა მსოფლიოსა (1966, 1979, 1989, 2011) და ევროპის (1956) ჩემპიონატები აკადემიურ ნიჩნოსნობაში. ბლედის ტბა — სტატია ენციკლოპედია ბრიტანიკიდან (ინგლისური)
ჰისტონები

ჰისტონები — ბირთვიანი ცილების დიდი კლასი, რომელიც ასრულებს ორ ძირითად ფუნქციას: ისინი მონაწილეობენ დნმ-ის ძაფების ბირთვში შეფუთვასა და ეპიგენეტიკურ რეგულაციაში ისეთი ბირთვული პროცესებისა, როგორებიცაა ტრანსკრიფცია, რეპლიკაცია და რეპარაცია. არსებობს ჰისტონების ხუთი სხვადასხვა ტიპი: H1/Н5, H2A, H2B, H3, H4. ჰისტონები H2A, H2B, H3, H4, რომლებსაც კორული ჰისტონები ეწოდებათ (ინგლ. core-დან — გული), ქმნიან ნუკლეოსომას, რომელიც თავის მხრივ წარმოადგენს ცილის ბურთულას, რომლის გარშემოც დნმ-ის ძაფია შემოხვეული. ჰისტონი H1/H5, რომელსაც ლინკერული ჰისტონი ეწოდება (ინგლ. link-დან — კავშირი), უკავშირდება ნუკლეოსომის გარე მხარეს და მასზე დნმ-ის ძაფს აფიქსირებს. ქრომატინში ჰისტონები შეადგენენ მშრალი მასის 25-40 %-ს. ↑ Биологический энциклопедический словарь / Гл.ред. М.С.Гиляров, М.: Сов. энциклопедия, 1986.
ვესელინ ტოპალოვი

ვესელინ ტოპალოვი (ბულგ. Веселин Топалов) (დ. 15 მარტი, 1975) — ბულგარელი მოჭადრაკე, ფიდეს ჩემპიონი 2005 წლიდან 2006 წლის 13 ოქტომბერამდე
პროკლეტიე

პროკლეტიე, ჩრდილოეთ ალბანეთის ალპები (ალბ. Bjeshkët e Nemuna, ჩერნოგ. Проклетије, სერბ. Проклетије) — ქედი ბალკანეთის ნახევარკუნძულზე, დინარის მთიანეთის სამხრეთ ნაწილში. განფენილია მონტენეგროს, ალბანეთისა და სერბეთის ტერიტორიებზე. სიგრძე დასავლეთიდან აღმოსავლეთისაკენ დაახლოებით 100 კმ. სიმაღლე 2694 მ-მდე (მთა ეზერცა). აგებულია კირქვებით, დოლომიტებითა და ფიქლებით. არის რელიეფის კარსტული ფორმები. ქედი ძლიერაა დანაწევრებული მდინარე დრინის შენაკადებით. შემოსილა მუხის, წიფლის, ფიჭვისა და ნაძვის ტყეებით. 1700-1800 მ-ზე ზევით არის მთის მდელოები და თოვლნარი. 2009 წელს, პროკლეტიეზე 1980-2440 მ სიმაღლეზე მიაკვლიეს 4 მყინვარს, რომლებიც ჩრდილო-აღმოსავლეთ ექსპოზიციის ღრმა კარებში არიან განლაგებული. პროკლეტიე — სტატია დიდი რუსული ენციკლოპედიიდან (რუსული) პროკლეტიე (ინგლისური)
არაბთა გაერთიანებული საამიროების პრეზიდენტი

არაბთა გაერთიანებული საამიროების პრეზიდენტი — არაბთა გაერთიანებული საამიროების სახელმწიფოს მეთაური. იქიდან გამომდინარე, რომ სახელმწიფოს მეთაური ხდება აბუ-დაბის საამიროს ამირა თანამდებობა არის დე ფაქტო და მემკვიდრეობითი. პრეზიდენტი ამავდროულად არის არაბთა გაერთიანებული საამიროების შეიარაღებული ძალების უმაღლესი სარდალი, ასევე უმაღლესი საბჭოს და საწვავის უმაღლესი საბჭოს თავმჯდომარე. სახელმწიფოს მოქმედი პრეზიდენტი არის ხალიფა ბინ ზაიიდ ალ ნაჰაიანი, რომელიც პრეზიდენტი 2004 წლის 3 ნოემბერს მისი მამის ზაიიდ ბინ სულთან ალ ნაჰაიანის გარდაცვალების შემდეგ გახდა. პრეზიდენტის დროშა (1973 - 2008). პრეზიდენტის დროშა (2008 - დღემდე). არაბთა გაერთიანებული საამიროების პრემიერ-მინისტრი ოფიციალური გვერდი დაარქივებული 2013-09-19 საიტზე Wayback Machine.
სკადარი

სკადარი, შკოდერი (ალბ. Liqeni i Shkodrës; სერბ. Скадарско језеро, Skadarsko jezero) — ბალკანეთის ნახევარკუნძულის უდიდესი ტბა. მდებარეობს მონტენეგროსა და ალბანეთის ტერიტორიებზე, ზღვის დონიდან 5 მ სიმაღლეზე. ზედაპირის ფართობია დაახლოებით 390 კმ². ზამთრის წყალდიდობის დროს ფართობი იზრდება 530 კმ²-მდე. ფართობი საშუალოდ 475 კმ², რომელთაგან ტბის 2/3 ეკუთვნის ჩერნოგორიას, ხოლო დანარჩენი ნაწილი — ალბანეთს. მაქსიმალური სიღრმე 44 მ. აღმოსავლეთი და ჩრდილოეთი ნაპირები დაბალია, დასავლეთი და სამხრეთ-დასავლეთი — მთიანი. ტბას 6 მდინარე ერთვის, რომელთაგან უდიდესია მორაჩა და ჩერნოევიჩა, რომლებიც ტბას დასავლეთის მხრიდან ერთვიან და ჭაობიან დელტას ქმნიან. სკადარიდან გამოდის მდინარე ბუნა და უერთდება ადრიატიკის ზღვას. ჩამონადენის 62 % მდინარე მორაჩაზე და მის შენაკად ზეტაზე მოდის, ხოლო დაახლოებით 30 % მიწისქვეშა წყაროებზე. მორაჩას ტბაში დიდი რაოდენობით ნაყარი შეაქვს, რის გამოც ირღვევა წყლის გამჭვირვალობა. ტბის ნაპირები დიდწილად დაჭაობებულია. სკადარის ფლუქტუაციის დონე 5 მ აღწევს. სკადარი წარმოიქმნა კირქვული ქანების ხსნის შედეგად ტექტონიკურ აუზში მესამეულ ან მეოთხეულ პერიოდში. წარსულში ადრიატიკის ზღვის ყურე იყო, ხოლო ამჟამად მისგან გამოყოფილია ალუვიური ყელით. ტბის რაიონში კლიმატი ხმელთაშუაზღვის ტიპისაა. ზამთარი რბილი და წვიმიანია. იანვრის საშუალო ტემპერატურა 7,3 °C აღწევს. ზაფხული მშრალია და ცხელი. წყალი 14,9 °C-მდე თბება. საშუალო წლიური ტემპერატურაა — 14,9 °C. განვითარებულია ნაოსნობა და თევზჭერა. სამხრეთ-აღმოსავლეთ სანაპიროს მახლობლად არის ქალაქი შკოდერი. ნაპირებთან ბევრია პატარა ქალაქი, რომლებიც ძველი მონასტრებითა და ციხე-სიმაგრეებით არიან ცნობილი. სკადარი — სტატია დიდი რუსული ენციკლოპედიიდან (რუსული) სკადარი — სტატია ენციკლოპედია ბრიტანიკიდან (ინგლისური)
ხალიფა ბინ ზაიიდ ალ ნაჰაიანი

ხალიფა ბინ ზაიიდ ალ ნაჰაიანი (არაბ. خليفة بن زايد بن سلطان آل نهيان; დ. 7 სექტემბერი 1948 — გ. 13 მაისი, 2022) — არაბთა გაერთიანებული საამიროების პრეზიდენტი და აბუ-დაბის საამიროს მმართველი. აბუ-დაბის ამირას თანამდებობა მან მამის ზაიიდ ბინ სულთან ალ ნაჰაიანის გარდაცვალების შემდეგ მემკვიდრეობით მიიღო, მომდევნო დღეს კი 3 ნოემბერს იგი არაბთა გაერთიანებული საამიროების პრეზიდენტი გახდა (აღნიშნული თანამდებობაც მემკვიდრეობით მიიღო მამისგან). 1990-იან წლებში ტახტის მემკვიდრე ხალიფა მამის ავადმყოფობის გამო პრეზიდენტის მოვალეობების შემსრულებელი იყო, აღსანიშნავია, რომ მან ამ პასუხისმგებლობას თავი წარმატებით გაართვა. ხალიფა ასევე არის Abu Dhabi Investment Authority-ის (ADIA) თავმჯდომარე. არსებობს მოსაზრება, რომ ალ ნაჰაიანების საგვარეულოს საერთო ქონება 150 მილიარდ აშშ დროლარს შეადგენს. ხალიფა ასევე თურქმენეთის ყოფელის პრეზიდენტის საფარმურატ ნიაზოვის ახლო მეგობარია. არაბთა გაერთიანებული საამიროების პრეზიდენტი ხალიფა ბინ ზაიიდ ალ ნაჰაიანი - აგს-ს პრეზიდენტი (ბიოგრაფია) დაარქივებული 2010-01-25 საიტზე Wayback Machine. ↑ UAE President Sheikh Khalifa bin Zayed passes away en. ციტირების თარიღი: 13 May 2022 ↑ UAE President Sheikh Khalifa bin Zayed passes away on 13 May 2022 at the age of 73 en. ციტირების თარიღი: 13 May 2022